# SIGLA-PHOTOSHOP MINISTERUL EDUCAŢIEI NAŢIONALE

**UNIVERSITATEA „OVIDIUS” DIN CONSTANŢA**

**Bd. Mamaia nr. 124, 900527 Constanța, România**

**Tel./Fax: +4 0241 606407, +4 0241 606467**

**E-mail:** [**rectorat2@univ-ovidius.ro**](mailto:rectorat2@univ-ovidius.ro)**,**

**biroudepresa@univ-ovidius.ro**

**Web page:** [**www.univ-ovidius.ro**](http://www.univ-ovidius.ro/)

**Comunicat de presă**

*„Calitate și integritate. Crearea și dezvoltarea în Universitatea „Ovidius” din Constanța a Platformei electronice instituționale a calității și integrității academice – CALIOPE”*

Universitatea „Ovidius” din Constanța anunță începerea activităților proiectului cu titlul „Calitate și integritate. Crearea și dezvoltarea în Universitatea „Ovidius” din Constanța a Platformei electronice instituționale a calității și integrității academice – *CALIOPE*”, cod CNFIS-FDI-2018-0495.

Proiectul se va derula în perioada 04.06.2018 – 03.12.2018, are o valoare totală de 326 000 lei și este finanțat din bugetul alocat Ministerului Educației Naționale, din fondul de dezvoltare instituțională, Domeniul 5: îmbunătățirea calității activității didactice, inclusiv a respectării deontologiei și eticii academice.

Proiectul are ca obiectiv general creşterea capacităţii instituţionale şi îmbunătăţirea calităţii activităţii didactice, inclusiv a respectării deontologiei şi eticii academice, prin crearea și dezvoltarea platformei electronice instituționale a calității și integrității academice în UOC - *CALIOPE*. Platforma va asigura implementarea de mecanisme de evaluare a calităţii, vizibilitatea produselor științifice ale studenților, masteranzilor și doctoranzilor, dezvoltarea de practici şi mecanisme de aplicare a normelor integrităţii academice.

Din această perspectivă, proiectul își propune atingerea următoarelor obiective specifice:

1. Oferirea de soluţii de învăţământ încadrate în legislaţia naţională.
2. Dezvoltarea și implementarea de structuri și proceduri pentru îmbunătățirea calității.
3. Promovarea respectării deontologiei şi eticii academice prin:
   1. Constituirea în cadrul platformei *CALIOPE* a Depozitului digital instituțional, care să cuprindă lucrările de licență, masterat și doctorat;
   2. Dezvoltarea de practici şi mecanisme de aplicare a normelor privind calitatea şi integritatea în comunitatea academică;
   3. Implementarea unor mecanisme de evaluare online, pentru îmbunătăţirea continuă a calităţii activităţii academice.

Obiectivele proiectului se încadrează în Planul Strategic al UOC 2016-2020 (Pilonul 9. *Managementul calităţii*), care prevede implementarea unor metode de evaluare a calităţii și integrităţii academice, conform legislației și politicilor educaționale naționale (Legea1/2011, HG915/2017, OU75/2005, HG583/2016, OM3131/ 2018).

Proiectul răspunde nevoilor de dezvoltare instituțională din Planul Strategic al UOC 2016-2020 (9.2 *Asigurarea unor procese educaționale de calitate;*9.3 *Asigurarea unor activități de calitate pentru studenți)*, adaptarea continuă a conținutului curricular la legislația națională și alinierea permanentă la Standardele și liniile directoare pentru asigurarea calității în Spațiul European al Învățământului Superior.

Aceasta inițiativă instituțională continuă acțiunile DACIS de a elabora și inculca proceduri formalizate privind asigurarea calității sub toate aspectele sale (inițiere, revizuire, monitorizare, evaluare periodică a programelor de studii și a activităților didactice), este conform cu strategia de digitalizare a Bibliotecii Universitare „Ioan Popișteanu” și extinde soluția „Evaluare didactică” pentru evaluarea transparentă, online, pentru evaluarea periodică anuală a cadrelor didactice.

Persoană de contact:

Prof. univ. dr. ing. Ionela POPOVICI

Director de proiect

Adresa e-mail: icarazeanu@univ-ovidius.ro

Universitatea „Ovidius” din Constanța

Bd. Mamaia, nr.124, Constanţa, jud Constanţa, codul poştal 900527

**Biroul de presă al Universității „Ovidius” din Constanța**

**http://www.univ-ovidius.ro/**

**3 iulie 2018**